**Referat frå FAU-møte 23.05.22**

Til stades: Laila (rektor) på Teams, Hege Hiim Steine (for rektor), Lena T.Steine, Kurt Berekvam, Hans Olav Brustveit, Kristin Aarhus, Lars Vaage, Anette Goa Bråtvet, Tormod Hoftun, Elisabeth Hjellestad, Siri Handeland (nye 1.kl.), Siri Aadnøy (nye 4.kl), Judith S.Litlehamar (FAU-leiar), Kjersti Moe (skrivar).

1. **Informasjon frå rektor/skulen**
* Skulen skal bli Miljøfyrtårn. Dette er ei politisk slutning som gjeld for Suldal kommune. Rektor har akkurat starta arbeidet. Arbeidet vil ta utgangspunkt i skulen sin HMS-plan, og elevane skal involverast i arbeidet. Mogleg også FAU skal involverast etter kvart.

Det er fleire kriterier som skulen må innordne seg etter. Mellom anna: ikkje nytte eingongsservise, nytt system for kjeldesortering, rutinar for avfallshandtering, planar for å redusera matsvinn, gjennomgang av kjemikaliar nytta i naturfagundervisning er nokre eksempel.

I Miljøfyrtårn-sertifiseringa ligg det også fokus det psykososial miljøet. Helse, miljø og tryggleik (HMS) skal også innlemmast. Skulen skal gjennomføra ein risikoanalyse i forkant. Det skal innlemma rutinar for handtering av avvik, dialog mellom arbeidsgivar og arbeidstakar, førstehjelpskurs for tilsette m.m. Internkontroll og avvikshandbok i det elektroniske verktøyet Compilo.

Når skulen er godkjent som Miljøfyrtårn vil elevar og føresette bli informerte. Skulen har akkurat starta arbeidet, og dette er eit arbeid som vil gå føre seg i tida framover.

* To stillingar på skulen er lyst ut i vår. Det er søkarar til stillingane, og det vil bli tilsett i 180%-stilling. Ein person er tilsett, og ein andre person vil få tilbod. P.g.a. ein mogleg studiepermisjon, kan det bli behov for ytterlegare tilsetting. Kabalen med kontaktlærarar og timeplan for neste skuleår er ikkje klar, då ein må vera sikker på at dei som får tilbod om jobb takkar ja, og i forhold til den moglege studiepermisjonen. Skulen reknar med at planane vil vera meir konkrete i starten av juni.
1. **Informasjon frå KFAU**

KFAU har merka seg at kommunen slit med å få tak i leiarar til skulane. KFAU har sendt henvending til politikarane om at det er ønskjeleg med ei kartlegging av årsaker til at det er vanskeleg å rekruttera til stillingane, og å få leiarane til å bli i stillingane.

Rassikring er eit tema som har vore viktig i KFAU. Når er det for farleg å sende ungane på skulevegen, og kva tid kan/skal ungane haldast heime?

1. **Val av ny FAU-leiar for skuleåret 2022/2023**

Ny leiar blir Kjersti Moe. FAU-styret 2022/2023 konstituerer seg på første møte i haust, som blir enten 5. elle 7.september.

Kjersti opprettar ei Messenger-gruppe for alle FAU-representantane, som vert nytta som informasjonskanal. Representantar som ikkje skal fortsetja, melder inn til Kjersti kven som er ny representant for klassen.

**4: Ymse:**

Me må sikra at alle foreldra får tilgang til referat frå FAU-møta. Dette FAU-representanten si oppgåve for å bidra til eit godt skule-heim-samarbeid.

*Neste møte: Nokre veker etter skulestart - 5.eller 7.september.*